โปลิศจับตำรวจ อยู่โรงพักเดียวกัน ค้ายาบ้าโดนรวบคาแฟลต 
ชุดสืบสวน สภ.เมืองนครพนม บุกจับ ผบ.หมู่โรงพักเดียวกันคาแฟลตตำรวจ หลังสืบทราบว่าเกี่ยวข้องกับยาเสพติดทั้งค้าและเสพ เจอยาบ้ากว่า 1,400 เม็ดในเสื้อแจ็กเกต พร้อมปืนของกลางขนาด .357 ที่ขโมยไป ตรวจฉี่เป็นสีม่วง ยังแบ่งรับแบ่งสู้     ,เมื่อวันที่ 13 ส.ค. 58 พ.ต.อ.อุกกฤษฏ์ ทรงชัยสงวน ผกก.สภ.เมืองนครพนม เปิดเผยว่า ได้สืบทราบว่า ตำรวจในสังกัด สภ.เมืองนครพนม มีพฤติกรรมเกี่ยวข้องกับยาเสพติด จึงได้สั่งการให้ชุดสืบสวนเข้าตรวจสอบปราบปรามจับกุมขั้นเด็ดขาด เพื่อไม่ให้มีเจ้าหน้าที่ตำรวจไปเกี่ยวพันกับยาเสพติด และไม่ให้เป็นแบบอย่างแก่บุคคลอื่น,จนกระทั่งเมื่อวันที่ 11 ส.ค. ที่ผ่านมา ได้วางแผนเข้าจับกุม ส.ต.อ.บรรดิษฐ์ บุญโส อายุ 39 ปี ผบ.หมู่งานป้องกันปราบปราม สภ.เมืองนครพนม ภายหลังมีการตรวจค้นที่พักแฟลตตำรวจ เลขที่ 117/95 บ้านน้อยหนองเค็ม ต.หนองญาติ อ.เมืองนครพนม พบของกลางยาบ้า จำนวน 1,479 เม็ด บรรจุในซองพลาสติกแบบปิดเปิดซุกซ่อนในกระเป๋าเสื้อแจ็กเกต สีดำ นอกจากนี้ ยังตรวจยึดอาวุธปืนพกสั้น ลูกโม่ ขนาด .357 ยี่ห้อสมิทแอนด์เวสสัน จำนวน 1 กระบอก พร้อมเครื่องกระสุน 4 นัด และเงินสดอีก 20,000 บาท,จากการสอบสวน เบื้องต้น ส.ต.อ.บรรดิษฐ์ บุญโส อายุ 39 ปี ให้การภาคเสธ และขอให้การในชั้นศาล ซึ่งทางตำรวจมั่นใจว่ามีส่วนเกี่ยวข้องกับยาเสพติด เนื่องจากมีการสืบสวนติดตามพฤติกรรมมานาน จนกระทั่งมีข้อมูลชัดเจน จึงเข้าตรวจค้นจับกุมได้พร้อมของกลาง โดยการจับกุมครั้งนี้ สืบเนื่องมาจากมีอาวุธปืนของกลางหายไปจากที่เก็บของกลาง จนกระทั่งสืบทราบว่า ปืนกระบอกดังกล่าว อยู่กับ ส.ต.อ.บรรดิษฐ์ บุญโส อายุ 39 ปี บวกกับสืบทราบว่ามีพฤติกรรมเกี่ยวข้องกับยาเสพติด จึงวางแผนเข้าตรวจค้นจับกุมได้พร้อมของกลาง และตรวจร่างกายพบมีปัสสาวะมีสารเสพติดประเภทที่ 1 จึงเชื่อมั่นว่าจะมีหลักฐานเอาผิดได้อย่างแน่นอน,ทั้งนี้ ได้แจ้งข้อหาเสพ และมียาเสพติดให้โทษประเภท 1 (ยาบ้า) ไว้ในครอบครองเพื่อจำหน่ายโดยผิดกฎหมาย มีอาวุธปืน และเครื่องกระสุนปืนไว้ในครอบครองโดยไม่ได้รับอนุญาตจากนายทะเบียนท้องที่ และรับของโจร นำส่งพนักงานสอบสวน พร้อมจะเร่งสืบสวนสอบสวนขยายผลหาที่มาของยาบ้า ติดตามจับกุมผู้ร่วมขบวนการมาดำเนินคดีต่อไป,เชื่อว่าจะมีส่วนเกี่ยวพันกับขบวนการค้ายาบ้าอย่างแน่นอน และพร้อมจะดำเนินคดีให้ถึงที่สุด ผกก.สภ.เมืองนครพนม กล่าว.
ชุดสืบสวน สภ.เมืองนครพนม บุกจับ ผบ.หมู่โรงพักเดียวกันคาแฟลตตำรวจ หลังสืบทราบว่าเกี่ยวข้องกับยาเสพติดทั้งค้าและเสพ เจอยาบ้ากว่า 1,400เม็ดในเสื้อแจ็กเกต พร้อมปืนของกลางขนาด .357ที่ขโมยไป ตรวจฉี่เป็นสีม่วง ยังแบ่งรับแบ่งสู้  
จับตำรวจ,จับส.ต.อ.,ตำรวจค้ายาบ้า,บรรดิษฐ์ บุญโส,สภ.เมืองนครพนม,ตำรวจนครพนม,ข่าว,อาชญากรรม,ข่าวสังคม,ข่าวภูมิภาค,ไทยรัฐออนไลน์